شبك حبيبى

شبك حبيبى اغنيه مصريه  الفها عبد الرحمن الابنودى و لحنها منير مراد و غنتها شاديه

   كلمات 
شبك حبيبى شبك قلبى وشبك روحى

بالعين رمانى الشبك ما دريت انا بروحى

اخاف عليه من الهوا خوفى علا عينيا

و الدنيا و احنا سوا ترقص حواليا

بيني و بينه ..شبك .. ورمش عينه .. شبك

وان كان لجرحى دوا يبئا حبيب روحى

بالعين رما لى الشبك ما دريت انا بروحى

شبك حبيبى شبك قلبى و شبك روحى

كل الامل فى هواه اخطر علا باله .. آه علا باله

و قبل ما يقول آه انا اللى اقولها له .. اقولها له

ماحد قبله .. شبك .. ولا حد بعده .. شبك
و إن كنت يوم أنساه أبئا نسيت روحى

بالعين رما لى الشبك ما دريت انا بروحى

شبك حبيبي شبك قلبى وشبك روحى

ان كان بعيد او هنا القلب ينده له .. القلب ينده له

و اغير عليه منى انا و احسد عليه اهله .. و احسد عليه اهله

من صغر سنى .. شبك .. خد عقلى منى .. شبك

و اليوم عليا بسنه و صعبت علا روحى

بالعين رما لى الشبك ما دريت انا بروحى

شبك حبيبى شبك قلبى وشبك روحى
 شوف كمان 
ليستة اغانى شاديه

تصنيف:اغانى شاديه
تصنيف:اغانى باللغه المصريه
تصنيف:كلمات اغانى